จากโน๊ตบุ๊กแค่เครื่องเดียว สู่สมุนไพรรายได้หลักแสน
หลังคลอดลูกจะหาสมุนไพรมากินเร่งน้ำนมให้ตัวเอง อยู่ต่างจังหวัดยังต้องใช้เวลานานกว่าจะหาได้ แล้วคนที่อยู่ในเมือง โดยเฉพาะคนรุ่นใหม่ๆจะทำยังไง นอกจากหายากแล้ว น้อยคนนักที่จะรู้ว่าต้องกินอะไรเพื่อมีน้ำนมให้ลูกได้เพียงพอ,นางรวิภัค เลิศปภากุลทร ประธานวิสาหกิจชุมชนแปรรูปสมุนไพรปลูกรัก ต.พระธาตุ อ.แม่ระมาด จ.ตาก อดีตโปรแกรมเมอร์ค่ายมือถือ เล่าถึงที่มาของผลิตภัณฑ์ ปลีกล้วยผงชงดื่มอันเกิดจากช่วงใช้ชีวิตในกรุงเทพฯ ต้องการบริโภคสมุนไพร แต่มีให้เลือกแค่ น้ำขิง กับ เก๊กฮวย,เครื่องดื่มสมุนไพรตำรับโบราณแท้ๆหายากจึงเกิดความคิดที่จะทำธุรกิจด้านนี้นอกจากจะได้ช่วยชาวบ้านในพื้นที่มีช่องทางทำกินเพิ่มขึ้น นอกเหนือจากการปลูกเชิงเดี่ยว มักมีปัญหาขาดทุน ที่วันนี้ ส่วนใหญ่ปลูกพืชเชิงเดี่ยว และการบุกเบิกแปรรูปสมุนไพร,จึงเป็นโอกาสสร้างรายได้ให้ชุมชน,ผลิตภัณฑ์แรกที่ทำทดลองตลาด หัวปลีเร่งน้ำนมสำหรับมารดาหลังคลอดบุตร นอกจากความรู้ที่ได้จากแม่ แต่เพื่อให้ถูกต้องตามตำรับยาไทย จึงเรียนแพทย์แผนไทยเพิ่มเติม,ช่วงแรกๆมีปัญหาหลายอย่าง ทั้งการปรับสูตร การเคี่ยวน้ำหัวปลีจากน้ำให้เป็นผง บางชุดไหม้ บางชุดชื้นจับตัวเป็นก้อน กว่าจะสำเร็จได้ต้องอดทนช่วยกันฝึกปรับอยู่นานเป็นปีๆ ถึงได้รู้ว่าต้องใช้เวลาเคี่ยว 45 นาที ถึงจะแห้งเป็นผงได้พอดี,จากหัวปลีสด 80 กก. หลังเคี่ยวเสร็จแล้วจะได้ปลีผง 60 กก. นำมาบรรจุใส่ซองละ 10 กรัม ใส่ถุงแพ็ก 10 ซอง ขายราคา 150 บาทคิดเป็นเงินรวมแล้ว 90,000 บาท,และเพื่อให้เป็นทางเลือกให้กลุ่มแม่ลูกอ่อนที่มีรสนิยมการบริโภคที่หลากหลาย รวิภัค หัวเรี่ยว หัวแรงหลักของกลุ่ม จึงคิดทำผลิตภัณฑ์สมุนไพรเร่งน้ำนมชงดื่มออกมาในหลายรูปแบบ หัวปลีผง 100% หัวปลีตากแห้ง หัวปลีผสมตะไคร้ หัวปลีผสมขิงกะเพรา ปลีผสมขมิ้นชัน แต่ละสูตรมีให้เลือกทั้งแบบหวานและแบบไร้น้ำตาล,เปิดขายผ่านทางเว็บไซต์ กลุ่มเพื่อนทำให้สมุนไพรปลูกรัก ที่เริ่มต้นจากโน้ตบุ๊กตัวเดียว เพราะไม่มีเงินทุนมากนัก แต่หลังจากได้เข้าร่วมโครงการสินเชื่อปรับเปลี่ยนการผลิตเพื่อปรับโครงสร้างการผลิตภาคการเกษตรให้มีศักยภาพ (XYZ) กับธนาคารเพื่อการเกษตรและสหกรณ์การเกษตร (ธ.ก.ส.) ช่วยให้มีเงินมาหมุนเวียนใช้จ่าย เป็นค่าแรงสมาชิก รับซื้อวัตถุดิบ,เวลาที่ผ่านไปแค่ปีเดียว มีรายได้ไหลเข้าวิสาหกิจชุมชนแปรรูปสมุนไพรปลูกรัก เดือนละไม่ต่ำกว่า 100,000 บาท สนใจติดต่อได้ที่ 08-2665-7143.,เพ็ญพิชญา เตียว
ประธานวิสาหกิจชุมชนแปรรูปสมุนไพรปลูกรัก ต.พระธาตุ อ.แม่ระมาด จ.ตาก อดีตโปรแกรมเมอร์ค่ายมือถือ เล่าถึงที่มาของผลิตภัณฑ์ ปลีกล้วยผงชงดื่มอันเกิดจากช่วงใช้ชีวิตในกรุงเทพฯ
สมุนไพร,เครื่องดื่มสมุนไพร,น้ำสมุนไพร,ยาสมุนไพร,วิสาหกิจชุมชนแปรรูปสมุนไพรปลูกรัก,กลุ่มเพื่อนทำให้สมุนไพรปลูกรัก,เพ็ญพิชญา เตียว,สุขภาพ